text: Farvel til lufthavnchef
  15 juni 2010 kl. 08.54
  I eftermiddag er der afskedsreception for Jørgen Krab Jørgensen.
  Efter 13 år som chef for lufthavnen i Billund stopper Jørgen Krab Jørgensen i dag.
  Lufthavnen har i de 13 år været i en rivende udvikling.
  Sidste år betjente lufthavnen 2,3 mio. passagerer og håndterede mere end 45.000 tons gods.
  Der er omkring 700 ansatte i lufthavnen.
  Krab Jørgensen stopper dog ikke helt med at arbejde. Således er han netop blevet formand for Billund Vand A/S.
  Ny direktør i Billund Lufthavn bliver Kjeld Zacho Jørgensen.
  